Kalgurlis
Kalgurlis-Boulderis (angl. Kalgoorlie-Boulder), Kalgurlis – miestas Australijoje, Vakarų Australijos valstijos pietuose, Goldfildso-Esperanso regione, 595 km į rytus-šiaurės rytus nuo Perto, Didžiosios Viktorijos dykumos pietvakariniame pakraštyje. Dabartinis Kalgurlio-Boulderio miestas įkurtas 1989 m., sujungus gretimus Kalgurlio ir Boulderio miestus. Svarbus kasybos centras, išsidėstęs šalia taip vadinamos „Auksinės mylios“ (angl. Golden Mile) – vienos didžiausių aukso gyslų pasaulyje.